钦定古今图书集成/明伦汇编/氏族典/第142卷 > 元大曹〈兄子洪威〉
## 钦定古今图书集成/明伦汇编/氏族典/第142卷 > 元大曹〈兄子洪威〉

按《魏书高凉王传》：“高凉王孤子斤，斤子真乐，真乐子
礼，礼子那，那子大曹，性愿直。高祖时，诸王非太祖子
孙者，例降爵为公。以大曹先世让国，功重高祖，真乐
勋著前朝，改封太原郡公，卒无子，国除。世宗又以大
曹从兄子洪威绍，恭谦好学，为颍川太守，有政绩。孝
静初，在颍川聚众应关西，齐献武王遣将讨平之。”